पाएं अपने शहर की ताज़ा ख़बरें और फ्री ई-पेपरडाउनलोड करें
लक्ष्मणगढ़ के खींरवा गांव में एक संक्रमित शव को छूने से पूरा गांव कोरोना की चपेट में आ गया। पिछले दस दिनों में 20 से अधिक लोग अपनी जान गंवा चुके है। अभी भी कई पॉजिटिव है और रोजाना आक्सीजन चढ़ रही है। प्रशासन अब इलाके में पूरे गांव में घरों समेत हाइपोक्लोराइट का छिड़काव करवा रहा है। लक्ष्मणगढ़ विधायक और शिक्षामंत्री गोविंदसिंह डोटासरा ने गांव की इस कहानी को सोशल मीडिया पर उजागर किया तो गांव में रोष फैल गया।
दरअसल सूरत में 53 वर्षीय अजीज पठान की कोरोना से मौत हो गई थी। प्रशासन ने किट में पैक करके बॉडी सौंप दी। अजीज के परिजन उसकी बॉडी को लेकर खींरवा गांव आ गए। यहां पर किट को खोलकर उसको देखा और उसके हाथ भी लगाया। उसके बाद उसकी बॉडी को दफना दिया गया। प्रशासन का मानना है कि संक्रमित के शव को छूने से गांव में करीब सभी लोग कोरोना की चपेट में आ गए है।
खींरवा का इतिहास रहा है कि न तो वे गांव के बाहर बारात लेकर गए हैं और न ही गांव में आज तक कोई बारात आई है। पठानों का गांव है जो आपस में एक दूसरे की रिश्तेदारी से जुड़े है। ऐसे में महामारी की चपेट में आने के बाद 20 से अधिक लोगों की मौत हो चुकी है। कई कोविड केयर सेंटर में तो कई दूसरी जगह इलाज करवा रहे है।
मंत्री डोटासरा ने इस गांव का जिक्र करते हुए लोगों की लापरवाही के बारे में बताने की कोशिश करते हुए सतर्क रहने की मंशा जताई है, लेकिन गांव के लोगों में इस बात को लेकर गुस्सा है कि उनके गांव को बदनाम किया जा रहा है। खींरवा के ही अजीज पठान का कहना है कि मंत्रीजी बकवास कर रहे हैं। बॉडी को मैनें दफनाया था, लेकिन मैं पूरी तरह स्वस्थ हूं। मेरी पत्नी की तबीयत खराब होने के कारण् पिछले छह दिन से कोविड सेंटर में हूं, लेकिन पूरे गांव को बदनाम किया जा रहा है। इसका में खंडन करता हूं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn